'n Straatkunstenaar wat 'n kitaar balanseer terwyl hy 'n hoelahoepel draai in die Pike Place-mark in Seattle.
Volgens die skrywer Charles Panati was daar 'n gier in die 14de-eeuse Engeland om hout- en metaalhoepels te gebruik. Hy skryf dokters het pasiënte behandel vir pyn en ontwrigte rûe weens die speel met hoepels; dit kry selfs die skuld vir hartversaking. Panati sê die naam "hula" kom van die Hawaaise dans in die 18de eeu, vanweë die eenderse heupbewegings.
Moderne hoepelspel het 'n groot verskeidenheid toertjies geskep. DIt sluit nou baie "op die liggaam"- en "van die ligaam af"-bewegings in.
Hoepelspel het 'n gewilde fiksheidaktiwiteit geword, met klasse wat in baie dorpe en stede oor die wêrld heen aangebied word.
Die langste bevestigde rekord om 'n hoelahoepel aan die draai te hou word gehou deur Aaron Hibbs van Columbus, Ohio, wat 'n hoepel vir 74 ure en 54 minute aan die draai gehou het van 22 tot 25 Oktober 2009.
Die rekord vir die meeste hoelahoepels wat gelyktydig aan die draai gehou is, is 160, deur Marawa the Amazing 
Op 19 Februarie 2013 het 4,483 mense hoelahoepels vir sewe minute saam met dansmusiek geswaai. Hulle het dit sonder onderbreking gedoen by die Thammasat-universiteit-stadion in Tailand, en het 'n wêreldrekord opgestel vir die meeste mense wat gelyktydig en op een plek met hoelahoepels gedans het. Guinness Wêreldrekords was daar om die rekord te bevestig.